
Riigihanke „Narva Laste Loomemaja sisustuse ostmine II” 
avatud hankemenetluse korraldamine 
1. Asjaolud ja menetluse käik
Narva Linnavalitsuse Linnavara- ja Majandusameti [LVMA] poolt läbiviidav riigihange „Narva Laste Loomemaja sisustuse ostmine“ [viitenumber 120079] lõppes kolmes riigihanke osas tule-musteta, st hankelepingu sõlmimiseni ei jõutud [NLV 18.10.2010 korraldus nr 1270-k]. Riigihanke II osas „Tööpingid“ ja V osas „Arvuti- ja kontoritehnika“ ületasid kõik esitatud pakkumused han-kelepingu eeldatavat maksumust. III osas „Juuksuri sisustus“ lõppes hankemenetlus pakkumuste esitamata jätmisega. Arvestades lõppenud riigihanke tulemusi, on otstarbekas ja eesmärgipärane korduvas riigihankes muuta hankelepingute eeldatavaid maksumusi. Hankelepingute eeldatavad maksumused on toodud hankedokumentide p-s 1.7. 
Kuna asjade hankelepingute eeldatav kogumaksumus [1.090.00,00 kr km-ga] ületab riigihanke siseriiklikku piirmäära [2008. aastal ja hiljem alustatud asjade ja teenuste riigihanke korral 40.000 € km-ta], teeb LVMA ettepaneku algatada asjade ostmiseks riigihanke avatud hankemenetlus riigi-hangete seaduses sätestatud korras. Asjade soetamist rahastatakse jätkuvalt Euroopa Regionaal-arengu Fondist [ERF] projekti „Narva Laste Loomemaja rekonstrueerimine ja varustamine“ raames.
Narva linna [LVMA kaudu] ning Osaühingu ZOROASTER vahel 23.11.2010.a. sõlmitud käsundus-lepingu nr 171 alusel koostab käsundisaaja riigihanke „Narva Laste Loomemaja sisustuse ostmine II” hankedokumendid ning korraldab koostöös käsundiandjaga hankemenetluse läbiviimist. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korral-dusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.
2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohusta-tud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigi-hangete seaduse tähenduses on muuhulgas hankija poolt asjade ostmine. RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korral-damise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot (käibemaksuta).
Kuigi Narva Linnavolikogu 21.06.2005.a määruse nr  20/57 „Linnavara eeskiri“ p-i 34.1 kohaselt võtab tasu eest linnavara (maksumusega alates 1 000 000 krooni) omandamise otsuse vastu linna-volikogu, tuleb tõlgendamise teel asuda seisukohale, et eelnimetatu ei laiene asjade omandamisele linnaeelarves selleks ette nähtud vahendite arvelt. Valla- ja linnaeelarve seaduse [VLES] § 16 lg 3 kohaselt on valla- ja linnavalitsusel ning nende asutustel õigus võtta rahalisi kulutusi nõudvaid kohustusi neile eelarves selleks ette nähtud kulude piires.

Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Haldusmenetluse seaduse [HMS] § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigi-hankemenetlus on avalik-õiguslik erimenetlus, mis on allutatud vahendatud halduskohtulikule kontrollile. Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigihangete läbiviimise reglemendi“ §-s 6 nimetatud linnavalitsuse korraldusele ei laiene haldusmenetluse sea-duses haldusaktidele sätestatud imperatiivsed nõuded (vorm, vaidlustamisviide jms). 
Tulenevalt RHS § 13 lg-st 3 võib hankija volitada teisi isikuid tegema hankemenetlusega seotud toiminguid. Seejuures otsustusõigus, s.t pädevus teha hankemenetluse käiku puudutavaid otsuseid, jääb hankijale.

3. Otsus
3.1. Algatada asjade ostmiseks riigihanke „Narva Laste Loomemaja sisustuse ostmine II“ avatud hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandus-amet [LVMA] ning riigihanke eest vastutavaks isikuks LVMA varade osakonna ehitusteenis-tuse vanemspetsialist Irene Weiss-Wendt. 
3.3. Volitada Osaühingut ZOROASTER [äriregistrikood 11001126] teostama hankemenetlusega seotud toiminguid.

3.4. Volitada LVMA-d, ametiasutuse põhimääruse järgse esindaja isikus, sõlmima Narva linna nimel ja arvel edukaks tunnistatud pakkumuse esitanud pakkujaga asjade hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sh hanke alusdokumendi, riigihangete seaduses sätestatud korras.

